Britt Brestrup

Britt Tove Berg Brestrup (født 26. mai 1957 i Steinkjer) er en norsk offiser (brigader). Hun har vært leder i Befalets fellesorganisasjon og sjef for Temporary International Presence in Hebron.

Brestrup er utdannet fra Krigsskolen og har gått Hærens stabsskole og Forsvarets høgskole. Hun startet sin karriere som sanitetsbefal og har tjenestegjort som kvinneinspektør i Hæren i tillegg til å ha vært leder for Befalets fellesorganisasjon (BFO) og YS-stat. 

Brestrup har hatt kommandoen over den sivile observatørstyrken i Hebron, Temporary International Presence in Hebron. Brestrup var den første kvinnelige sjef for observatørstyrken på 64 personer. Brestrup er president i Norges Veteranforbund for Internasjonale Operasjoner.

 Referanser 
  Offisersbladet – Forsvarets likestillingspris 2005 (s.10) 
  Forsvarets Forum – Sparrings partneren 
  New Norwegian Head of Mission for Temporary International Presence in Hebron (TIPH)
  Norge i dag – Ny TIPH-sjef i Hebron 
  Dagsavisen – Litt skuffet over regjeringen

Kategori:Norske brigaderer
Kategori:Personer fra Steinkjer kommune
Kategori:Fødsler i 1957